text: Brand i lægehus
  10 april 2011 kl. 15.39
  Det gamle lægehus på Horsensvej i Hedensted brød i dag i brand.
  Håndværkere er igang med en omfattende renovering, og det var formentligt påsætning af noget tagpap, der udløste branden. 
  Ingen kom noget til, men der er sket store skader på huset.
  Ejendommen på Horsensvej fungerede som lægehus, indtil læger, klinikpersonale og patienter den 1. november 2009 flyttede til et nyopført lægehus på Årupvej i Hedensted.
  Det gamle lægehus, der er opført i 1970'erne, er i dag ejet af  Convenience Ejendomme A/S.
  